Държавен вестник, бр. 38, 2016 г., стр. 45

БРОЙ  38	
Д Ъ Р Ж А В Е Н  В Е С Т Н И К 	
СТР.  45  
Възражение може да бъде декларирано 
единствено, ако могат да бъдат потвърдени 
сериозни съмнения във верността на искането. 
След като получи потвърждение от Управи­
телния комитет на Механизма за отговорност, 
Управляващият орган препраща искането 
до институцията, в която се намира Фондът 
(Държавният трезор), който активира плаща­
нето за възстановяване на разходи към ЕГТС 
ЕСПОН в срок от четири седмици.
Искания се отправят най-много два пъти 
годишно. Едно искане може да включва ня­
колко Случая на отговорност. 
6.4 – Действия, предприемани за нама­
ляване на процента на недопустими разходи 
Ако в който и да е момент поисканите и 
възстановени натрупани недопустими разходи 
надвишат предварително зададената цел от 1 % 
от натрупания общ размер на финансирането 
от ЕФРР, платено за възстановяване на разхо­
дите за дейности, изпълнявани по Договора за 
безвъзмездна помощ, Управителният комитет 
на Механизма за отговорност може да реши 
да изиска създаването на „Консултативен 
комитет“ на ЕГТС ЕСПОН в съответствие с 
член 15 и член 19, параграф 2 от Устава на 
ЕГТС ЕСПОН. 
В съответствие с разпоредбите, описани в 
раздел 4.2, основната цел на временната мисия 
на Консултативния комитет е да се подпомогне 
намаляването на възстановяването на недо­
пустими разходи под прага на предварително 
зададената цел от 1 % от общия размер на 
финансирането от ЕФРР.
6.5 – Текуща и окончателна отчетност на 
Механизма за отговорност 
През целия програмен период и всяка годи­
на до 31 март Управляващият орган, в изпъл­
нение на функцията си на административно 
отговорен орган, представя годишен доклад 
до Управителния комитет на Механизма за 
отчетност, в който са изброени всички случаи 
на възстановявания, покрити от Механизма 
за отговорност, включително описание на 
натрупаното ниво на използване на Механиз­
ма за отговорност. Управителният комитет 
на Механизма за отговорност може да оцени 
доклада и въз основа на оценката може да 
формулира препоръки до ЕГТС. 
След приключването и проверката, и 
финансовия контрол на всички дейности на 
ЕГТС ЕСПОН в качеството є на Единствен 
бенефициент Управляващият орган изготвя 
окончателен доклад за приключване във връзка 
с Механизма за отговорност, който обхваща 
целия програмен период. Окончателният до­
клад трябва да посочва неизползваната сума 
от Механизма за отговорност, която трябва 
да се преведе обратно на вносителите в съ­
ответствие с раздел 5.5. 
3664
МИНИСТЕРСТВО  
НА ЕНЕРГЕТИКАТА
НАРЕДБА № Е-РД-04-3 
от 4 май 2016 г.
за допустимите мерки за осъществяване на 
енергийни спестявания в крайното потребле­
ние, начините на доказване на постигнатите 
енергийни спестявания, изискванията към 
методиките за тяхното оценяване и начините 
за потвърждаването им
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. допустимите мерки за осъществяване на 
енергийни спестявания в крайното потребле­
ние на енергия;
2. начините за доказване на постигнатите 
енергийните спестявания;
3. изискванията към методиките за оценя­
ване на енергийните спестявания;
4. начините за потвърждаване на постиг­
натите енергийните спестявания, условията, 
редът и формата за издаване, прехвърляне 
и отмяна на удостоверения за енергийни 
спестявания.
Г л а в а  в т о р а
ДОПУСТИМИ МЕРКИ ЗА ОСЪЩЕСТВЯ­
ВАНЕ НА ЕНЕРГИЙНИ СПЕСТЯВАНИЯ В 
КРАЙНОТО ПОТРЕБЛЕНИЕ НА ЕНЕРГИЯ
Чл. 2. (1) Допустимите мерки за осъществя­
ване на енергийни спестявания при крайното 
потребление на енергия са мерки за пови­
шаване на енергийната ефективност, които 
водят до проверимо, измеримо или оценимо 
повишаване на енергийната ефективност при 
крайните клиенти на енергия.
(2) Допустимите мерки за осъществяване 
(реализиране) на енергийни спестявания 
трябва да водят до:
1. спестяване на енергия в крайното по­
требление на енергия;
2. спестяване на енергия, включително 
горива;
3. намаляване емисиите на парникови 
газове;
4. подобряване или запазване на качеството 
на околната среда;
5. подобряване или запазване на санитар­
но-хигиенните норми.
Чл. 3. (1) Допустимите мерки за реализира­
не на енергийни спестявания и сроковете им 
на действие са посочени в списъка съгласно 
приложение № 1. 
(2) При определянето на сроковете на дейст­
вие за мерки, които не са посочени в списъка 
по ал. 1, се вземат предвид препоръчаните 
срокове на действие на групи допустими мер­
ки по сектори, посочени в приложение № 2.